CELEX: 62020CN0272
Language: lt
Date: 2020-06-19 00:00:00
Title: Byla C-272/20 P: 2020 m. birželio 19 d. Sebastian Veit pateiktas apeliacinis skundas dėl 2020 m. balandžio 2 d. Bendrojo Teismo (dešimtoji kolegija) priimto sprendimo byloje T-474/18, Sebastian Veit / Europos Centrinis Bankas

2020 11 3   
            
            
               LT
            
            
               Europos Sąjungos oficialusis leidinys
            
            
               C 371/6
            
         
      2020 m. birželio 19 d.Sebastian Veit pateiktas apeliacinis skundas dėl 2020 m. balandžio 2 d. Bendrojo Teismo (dešimtoji kolegija) priimto sprendimo byloje T-474/18, Sebastian Veit / Europos Centrinis Bankas
      
      (Byla C-272/20 P)
      (2020/C 371/03)
      Proceso kalba: vokiečių
      
         Šalys
      
      
         Apeliantas: Sebastian Veit, atstovaujamas advokato K. Kujath
      
         Kita proceso šalis: Europos Centrinis Bankas
      
         Apelianto reikalavimai
      
      Apeliantas prašo:
      
                  —
               
               
                  panaikinti 2020 m. balandžio 2 d. Bendrojo Teismo (dešimtoji kolegija) sprendimą byloje T-474/18;
               
            
                  —
               
               
                  panaikinti 2018 m. sausio 3 d. Europos Centrinio Banko sprendimą dėl apelianto priskyrimo prie atlyginimų grupės ir pakopos nuo 2018 m. sausio 1 d., patvirtintą 2018 m. gegužės 25 d. Europos Centrinio Banko sprendimu;
               
            
                  —
               
               
                  priteisti iš Europos Centrinio Banko bylinėjimosi išlaidas.
               
            
         Apeliacinio skundo pagrindai ir pagrindiniai argumentai
      
      Skundžiamas sprendimas pažeidžia Sąjungos teisę. Bendrasis Teismas netinkamai išaiškino Europos Sąjungos Pagrindinių teisių chartijos 20 straipsnyje, 51 straipsnio pirmoje pastraipoje ir 52 straipsnio 1 dalyje įtvirtintą vienodo požiūrio principą.
      Bendrasis Teismas klaidingai nusprendė, kad skirtingas požiūris į vidaus ir išorės kandidatus Europos Centriniam Bankui priskiriant prie atlyginimų grupės ir pakopos dėl skirtingo teisinio reguliavimo buvo pateisinamas ir proporcingas.
      Aplinkybėmis, dėl kurių kilo ginčas, Bendrojo Teismo byloje pagal analogiją taikyta Teisingumo Teismo jurisprudencija dėl Pareigūnų tarnybos nuostatuose įtvirtintų normų, susijusių su dirbančio pareigūno pakopos nustatymu, aiškinimo yra nesvarbi.